# tapet
## Brezhoneg
### Etimologiezh

    Savet diwar bennrann tap- ar verb tapout hag an dibenn-ger -et.

### Furm verb

tapet /ˈtapːet/
* Anv-gwan-verb ar verb tapout.
** gant ar verb-skoazell bezañ:
*   * Tapet eo gant an archerien ha kaset d’ar prizon. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 76.)
*   * Tapet e voe koulskoude, ha kaset d'ar prizon, da Bontrev, hag e voe barnet da vezañ krouget ha devet, ha gwentet e ludu gant an avel. — (Fañch an Uhel, Kontadennoù ar Bobl/3, Al Liamm, 1988, p. 216.)
*   * - Arsa, kont d'in 'ta reiz, mar gouiez, perak eo bet tapet ar c'hloareg-ze ? — (Erwan ar Moal, Pipi Gonto, Kemper, 1925, p. 166.)
*   * Sane. — Va Doue, Herve, aoun am eus na vefemp gwelet o komz an eil gant egile, rak eun tanteziad a vefe graet warnomp, ma vefemp tapet, goude ar pez en deus laket va zad en e benn. — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 3.)
*   * ... ne vezan ket tapet diwar-bouez ma genoù. — (Jules Gros, Le trésor du breton parlé Deuxième Partie, 1970, p. 510.)
*   * Honnezh a oa tapet ganti. — (Jules Gros, Le trésor du breton parlé Deuxième Partie, 1970, p. 510.)
** gant ar verb-skoazell kaout:
*   * Un dra bennak ho peus tapet ? — (Jules Gros, Le trésor du breton parlé Deuxième Partie, 1970, p. 510.)
*   * Ya 'vat, ur pezh silienn am eus tapet . — (Jules Gros, Le trésor du breton parlé Deuxième Partie, 1970, p. 510.)
*   * Tapet am boa div c'had gant un tenn . — (Jules Gros, Le trésor du breton parlé Deuxième Partie, 1970, p. 510.)
* Hep verb:
** Setu ni tapet fall.

#### Troioù-lavar

* bezañ tapet da ober un dra bennak
* bezañ tapet oc'h ober un dra bennak
* bezañ tapet berr
* bezañ tapet brav
* bezañ tapet diaes
* bezañ tapet fall
* bezañ tapet genaoueg
* bezañ tapet nec'het

#### Krennlavaroù

* Gwell eo ur c'had tapet evit div o redek. — (Jules Gros, Le trésor du breton parlé Troisième Partie, 1974, p. 304.)

#### Troidigezhioù

* galleg : attrapé , pris , saisi

### Furm verb

tapet
* Furm ar verb tapout e trede gour unan an doare-gourc'hemenn.